Njama ya kufisha

Njama ya kufisha

Sudi alikuwa mwanaume mchapakazi.Alikuwa anafanya kazi yake ya
kitaaluma.Kazi yake ya kitaaluma ilikuwa ualimu.Aliipata kazi yake baada
ya kumaliza masomo yake ya chuo kikuu.Aliipenda kazi yake sana.Alipenda
kutangamana na wanafunzi.Alifanya kazi yake kwa bidii ya mchwa.Alifanya
kazi yake kwa moyo mkunjufu.Alipoipata kazi ile alifurahi kwani angepata
mshahara mzuri ambao ungemwezesha kumlea mama yake mzazi ambaye alikuwa
amekula chumvi nyingi.Wanafunzi walimpenda na kumheshimu.

Sifa zake zilienea kote. Kutokana na stadi zake za kufundisha
alitunukiwa tuzo kemkem.Mama yake alimwonea fahari mwanawe.Alimhimiza
kufanya kazi kwa jitihada wakati wote.Alipopata kazi alikabidhiwa
kufunza masomo ya sayansi na Hisabati.Licha ya Sudi kupenda kazi yake ya
ualimu alipenda pia kushiriki katika michezo.Alicheza mpira wa magogo
kwa stadi kabisa.Wanafunzi waliopitia mikononi mwake katika masomo
walipata alama za juu. Kila mara akawa anapata sifa kwa kufaulu kwa
wanafunzi wake na kuwapiku wanafunzi wengine waliofunzwa na walimu
tofauti.

Mambo yalikuja kuchukua mkondo mwengine pale ambapo jina lake lilipakwa
tope.Inajulikana alikuwa barobaro mtanashati aliyejua kuvaa kishua.Kuna
msichana mmoja katika shule aliyofunza alidai kuwa mimba aliyokuwa nayo
ilikuwa yake.Sudi alishangazwa na hili kwani alijua hangeweza kumduru
nzi sembuse msichana huyu.Msichana huyu alielezea mkuu wa shule kwamba
Sudi alikuwa amemharibia maisha yake.Vilevile alisema kwamba alikuwa
ameifisha ndoto yake ya kuwa daktari.

Sudi alikatwa kalamu palepale na kuamriwa kutoka shuleni mle mara moja
la sivyo angeitiwa polisi aende kuozea jela.Hakuwa na budi ila kusalimu
amri maana lisilobudi hutendwa.Akaondoka kainamiana.Alipokuwa njiani
aliwaza na kuwazua kuhusiana na kisa cha yule msichana."Mbona anifanyie
hivi na anajua kabisa kwamba mimi sina hatia?" alijiuliza.Alifika kwake
nyumbani akaingia sebuleni na kuonekana mwingi wa mawazo.Mama yake
alipomwona alihisi kuna jambo lililokuwa linamsumbua mwana wake na hivyo
hakusita kumwuuliza.

Sudi alikataa abadan katan kumwambia mama yake kuhusiana na mambo
yaliyokuwa yamejiri.Alimdanganya kuwa alikuwa mchovu na alihitaji
kupumzika.Mama yake hakuridhishwa na hili lakini alimpa
muda.Alimtayarishia mtoto wake chakula akipendacho lakini maajabu ni
kuwa hakukionja.Sudi alikuwa amefadhaika kutokana na masaibu aliyoletewa
na yule msichana shuleni.Alitamani amwambie mama yake lakini aliona
vibaya kumwambia.Alitaka ampe maisha ya raha wala sio karaha.

Alipojua kwamba hela zake zilikuwa zimebaki kidogo alienda benki fulani
na kuchukua mkopo wa elfu themanini ili aanze biashara lakini alifika
nyumbani akiwa hana pesa zozote.Siku ile alipotoka benki alivamiwa na
wakora na pesa zote kuibwa.Maisha yake yakawa ya mikosi
isiyoisha.Alipoulizia kazi za mkono,waajiri walisusa kumpa kazi kwa
tuhuma ya kumweka mtoto wa shule mimba.Ilifika wakati ambapo mama yake
alianza kuugua ugonjwa usiojulikana.Alimpeleka hosipitali haraka ili
apate matibabu lakini alipotajiwa pesa zilizotakikana alijuta.Kutokana
na mapenzi aliyokuwa nayo kwa mama yake aliamua liwe liwalo lazima apate
pesa mama yake atibiwe.

Alizunguka mitaani akiwa na azimio moja ambalo lilikuwa la kupata
pesa.Aliona kund la watu limekaa akafululiza hadi walipo,akawasalimia na
kuwajuza lengo lake.Baada ya kumsikiliza kwa muda walimpa kazi
iliyolipa.Kazi yenyewe ilikuwa ya kwenda kwa nyumba ya mzee fulani
tajiri na kumwibia mali zake za thamani.Sudi hakufikiria mara mbilimbili
alilichukua jukumu hilo na kwenda kutekeleza uhalifu aliokuwa ameagizwa.

Alipofika katika nyumba ya mzee yule aliruka ukingo na kupata mwanya wa
kuingia ndani.Baada ya kitambo kidogo aliona kitu kilichokuwa kama
mbwa.Alinyamaza jii kama maji mtungini.Kitu kile kiliendelea kupiga
hatua kwenda upande aliokuwa Sudi.Sudi alitetemeka asijue la
kufanya.Kumbe alikuwa mbwa.Alipomwona alianza kubweka na mbwa wengine
watano wakajidhirisha.Ikawa suala la mguu niponye.Alipoanza kukimbia
mbwa walimwandama.Mzee naye akatoka akijaribu kupata taswira ya
yaliyokuwa yakijiri.

Milio ya risasi ilisikika angani,Sudi akajua hatima yake ilikuwa
imemkodolea macho.Alipotokomea mbali na boma lile aliwatafuta
waliomwagiza lakini walikuwa wateja.Alikimbia hospitali lakini habari
alizozipata zilimwatua moyo.Kitandani mama yake hakuonekana.Chumba
alichokuwa ameekwa akiwa hospitali kilikuwa kitupu."Mama yangu yu wapi?"
aliuliza wauguzi.Mama yake aliaga dunia dakika chache baada ya yeye
kutoka hosipitali hivyo alikuwa amepelekwa mochari.

Alipofika nyumbani alikutana na watu baadhi wakiwa ni wale aliowaona
benki.Walikuwa wamefuata pesa zao la sivyo wampoke kila kilichokuwa
chake.